Karl Hjalmar Schreck

Karl Hjalmar Schreck (1. joulukuuta 1857 Vanaja – 13. huhtikuuta 1921 Tampere) oli suomalainen hovioikeudenneuvos, kihlakunnantuomari ja Tampereen kunnallispormestari.

Schreckin vanhemmat olivat kruununvouti, kapteeni Karl Fredrik Wilhelm Schreck ja Emilia Elisabet Ottiliana Ladau. Hän pääsi ylioppilaaksi 1876 Helsingin ruotsalaisesta normaalilyseosta ja suoritti Helsingin yliopistossa yleisen oikeustutkinnon 1881. Schreck sai varatuomarin arvon 1884.

Schreck oli senaatin talousosaston kopistina 1885 ja Suomen kenraalikuvernöörin kansliassa reistraattorina 1885–1888. Hän oli Tampereen kaupungin oikeusneuvosmiehenä 1888–1904 ja Tampereen kunnallispormestarina 1904–1914. Tämän jälkeen Schreck oli Turun hovioikeudessa hovioikeudenneuvoksena 1914–1916, Lappeen tuomiokunnan tuomarina 1916–1919 ja Pirkkalan tuomiokunnan tuomarina 1919–1921.

Schreck perusti Tampereelle tiilitehtaan 1898 ja puunjalostustehtaan 1905. Hän harjoitti myös maanviljelystä ja rakennutti 1902 Tampereelle Schreckin talon.

Karl Hjalmar Schreck oli naimisissa 1891–1905 Eva Nadine Helsingiuksen (k. 1905) kanssa ja vuodesta 1911 filosofian maisteri Signe Maria Westlinin kanssa.  Karl Hjalmar Schreckin ja Eva Nadine Helsingiuksen poika oli varatuomari, kansanedustaja ja Kuopion pormestari Alvar Hjalmar Mikael (Mikko) Hurtta. Heillä oli yhteensä 8 lasta, joista 5 kasvoi aikuiseksi.  Toisesta avioliitosta Signe Maria Westlinin kanssa syntyi  vielä 1 poika.

Lähteet 

Tampereen pormestarit
Suomalaiset juristit
Suomalaiset tuomarit
Vuonna 1857 syntyneet
Vuonna 1921 kuolleet